Çimnaz Babayeva

Çimnaz Məmməd qızı Babayeva () — Azərbaycan balerinası, Azərbaycan SSR xalq artisti (1978), Azərbaycan SSR Dövlət mükafatı laureatı (1974).

 Həyatı 
Çimnaz Babayeva 23 dekabr 1946-cı ildə Bakıda anadan olmuşdur. 1954–1964-cü illərdə Bakı Xoreoqrafiya Məktəbində (Qəmər Almaszadənin sinfində) təhsil almış, məktəbi bitirdiyi ildən Azərbaycan Dövlət Opera və Balet Teatrının solisti olmuşdur. Sonralar teatrda məşqçi-pedaqoq işləmiş, xəstəliyi ilə bağlı son illərdə səhnədən uzaqlaşmışdır.

Çimnaz Babayeva 23 dekabr 2019-cu ildə, 73-cü doğum günündə vəfat etmişdir.

 Yaradıcılığı 
Böyük səhnəyə 9 yaşında Boris Zeydmanın "Qızıl açar" baletində Buratino rolu ilə çıxmışdır. Həyat yoldaşı Vladimir Pletnyovla birlikdə "Xanəndənin taleyi" (Cahangir Cahangirov)
operasının rəqs nömrələrini qurmuşdur. Azərbaycan Dövlət Akademik Opera və Balet Teatrının truppası ilə bir çox ölkələrdə (Fransa, İtaliya, Norveç, İsveç, Birma, Hindistan, Türkiyə və b.) çıxış etmişdir.

Çimnaz Babayevanın ifa etdiyi əsas partiyalar:
 Partiya  Əsər  Müəllif Şirin  Məhəbbət əfsanəsi  Arif Məlikov Ayişə  Yeddi gözəl  Qara Qarayev Sari  İldırımlı yollarla  Qara Qarayev Qız  Şur  Fikrət Əmirov Nəsiminin sevgilisi  Nəsimi dastanı  Fikrət Əmirov Gülyanaq  Qız qalası  Əfrasiyab Bədəlbəyli Jizel  Jizel  Adolf Adan Xanım  Xanım və xuliqan  Dmitri Şostakoviç Kitri  Don Kixot  Lüdviq Minkus

 Mükafatları 
 "Azərbaycan SSR əməkdar artisti" fəxri adı (21 may 1970) — Azərbaycan xareoqrafiya sənəti sahəsində böyük xidmətlərinə və Parisdə beynəlxalq rəqs festivalında müvəffəqiyyətli iştirakına görə
 "Azərbaycan SSR xalq artisti" fəxri adı (10 yanvar 1978) — Sovet teatr sənətinin inkişafında xidmətlərinə görə
 Azərbaycan SSR Dövlət mükafatı (1974) — M. F. Axundov adına Azərbaycan Dövlət Akademik Opera və Balet Teatrında Fikrət Əmirovun "Nəsimi dastanı" xoreoqrafik poemasının tamaşasındakı Nəsiminin sevgilisi partiyasına görə
 Azərbaycan Respublikası Prezidentinin fərdi təqaüdü (11 iyun 2002) — Azərbaycanın mədəniyyət və incəsənət sahəsində böyük xidmətlərinə görə

 İstinadlar 

 Ədəbiyyat 






Kateqoriya:Azərbaycan balet artistləri
Kateqoriya:Bakı Xoreoqrafiya Akademiyasının məzunları
Kateqoriya:Azərbaycan Respublikası Prezidentinin fərdi təqaüdçüləri
Kateqoriya:Azərbaycan baletmeysterləri